ལན།འདུལ་བ་སྟོད་ལུགས་ཅེས་པ་དེ་ནི།བོད་རྒྱལ་ཁྲི་སྲོང་གི་རྗེས་སུ་བོན་གྱི་འདུལ་བསྟན་གཙང་ལ་སྟོད་དུ་དར་བ་ནས་བཟུང་བྱུང་བ་ཡིན་པར་སྒ་སྟོན་གྱིས་གསལ་པོར་གསུངས་ཡོད།དེས་ན་འདུལ་བ་སྟོད་ལུགས་ཀྱི་སྐབས་སུ་གསལ་བའི་ཁྲི་རྩེ་འབུམ་ཟེར་བ་དེ་ཉིད།སྲོང་བཙན་སྒམ་པོ་མ་ཡིན་པར་ཧ་ཅང་གསལ་པོ་རེད།ཁྲི་རྩེ་འབུམ་ཟེར་བའི་བོད་ཀྱི་རྒྱལ་པོ་ཞིག་ཡོད་པར་ད་ཕན་མ་མཐོང་ཡང་།སྟོད་ལུགས་ཅེས་པ་དེ་ཉིད་ཁྲི་སྲོང་གི་རྗེས་སུ་བྱུང་བར་གསལ་བ་ཡིན་པས།གོང་གི་ཁྲི་ཙེ་འབུམ་ཟེར་བ་དེ་དང་།འོ་སྲུང་ནས་བོད་ཀྱི་རྒྱལ་རྒྱུད་མངས་རིས་སུ་བྱུང་སྐབས།ཁྲི་ཙེ་ལྡེ་ཟེར་བ་ཞིག་གསལ་བ་དེ་དང་།བྲུ་ཤའི་ཡུལ་ནས་རྒྱལ་བ་བྲུ་ཡི་གདུང་རྒྱུད་བོད་ཡུལ་དུ་གདན་འདྲེན་མཁན་རྒྱལ་པོ་ཙེ་སྡེ་ཞེས་པ་རྣམས་གང་ཟག་གཅིག་རང་མིན་ནམ་སྙམ།དེ་ཙམ་ལས་རྒྱུ་མཚན་གཞན་ད་ཕན་མ་མཐོང་།